Øjeblikket som de hundredevis af nordjyder, der var troppet op ved Musikkens Hus lørdag eftermiddag, havde ventet på, oprandt klokken 15.57. Her trak den store kortege, bestående af 12 motorcykler fra politiet og seks biler, ind på siden af Musikkens Hus. Kort efter trådte Barack Obama, USA's 44. præsident, ud af en sort BMW og ind på den til lejligheden udrullede røde løber. Her hilste han kort på de mange mennesker, der havde taget opstilling ved koncerthuset inden han gik ind for at gøre klar til seancen 'A Conversation With Barack Obama', der efter planen skulle gå igang klokken 16.30 - men som også blev lettere forsinket. Se videoen her:
USA's tidligere præsident Barack Obama ankom efter en forsinkelse til Musikkens Hus i Aalborg. Se videoen her.